سرگوست .. دیم پہ ملکءَ ۔ دومی بہر ..
نعیم حمید
ما لین داشتگ اَت درسیں جنک منءَ چے کمو گستا اتاں آہیءِ اشارہ اں منءَ دلترک کتگ اَت یکے من تُرسگءَ اتاں ءُ دومی امگریشن نزیک بوھان اَت من دل یکوہی ہماہی نیما اَت پدا دلءَ جیڑ ات اشاں یلہ کن اگاں اے کراچیءَ رؤگءَ اں وت منی کار بیت جہازءِ تہا من نمبرءَ پچ گراں من امگریشنءَ سر بوتاں من پدا دل جنئگءَ اتاں کہ سامان باز بنت ارب ایں جنکے نشتگ اَت من وزن جاہءَ سر بوتاں سلامے دات جنکءَ گشت
سامان آں وزنءِ سرا ایر کن ھرچی دستی ے آہیءَ وتی کرا بدار من سامان کہ وزنءَ داتاں جنکءَ دراہینت دو کیلو زیادہ انت تو کیلو کم کن ے یا دو کیلوءِ زر دئے منی کیسگءَ پنچ سد درھم است اَت من گشت اینچو سامان کجا پچ کنگ بیت من زر دیاں منءَ پرچی ئے نبشتہ کت ے داتے برو آ جنکانی کرا زراں بدےءُ پدا بیا بلے لینءَ ما اُشت ڈارک منی گورا بیا منی سر درد کنگءَ اَت کہ من دو سد درھم دو کیلوءِ داتگ اَت من شبیرءِ سرا زارءَ ٹوپءَ ایر اتاں کہ منءَ گشتگ ئے وزن ءِ گم مکن من جت شبیرءَ فونے تو منءَ برباد کناہینت وزن زیادہ بوت شبیر گشت کش ے من پورا گنوکی گولی ے وارتگءَ من گشت سوچ اڑے من اینچو سامان پچ کت نکناں ہئیر ادا من وتا گیشینت ءُ ہما جنکءِ چارگءَ مشگول بوتاں یکے دو سد درھم داتگ دومی شبیرءِ سرا منی شیتان ھر تر اتگ من جنکی چوناہا نہ اتاں من جنک یلہ داتاں ءُ دیمءَ روان اتاں پولیس والاہانی کرا سر بوتاں آہاں منی پٹءُ پول کت ءُ من انتزار جاہءَ سر بوتاں جہاز ساہت چارءَ ات منی گورا سے کلاک پش کپتگ اَت برے ادا برے اودا شتاں ہما دوازدہیں جنک گار اتاں نزیکءَ پیریں جنین ے نشتگ اَت من دل ڈڈ کتءُ ہمشی گورا شتاں تو کجا رؤگءَ ئے پیریں جنینءَ گشت بیٹا من بیتگاں امریکہءَ کراچیءَ رؤگءَ اں من باز جست کت آہیءَ ھم.پسو دیان کت اں من وتی بڈّءِ بیگ ہمشی کرا ایر کت ءُ وت ایرپورٹءِ چاریں نیما گردگءِ ٹیکہ زرت یک کلاکے پش کپتگ اَت انتزار گران اَت ساہت چار نزیک بوھان اَت من اتکاں وتی بیگ زرتءُ لہتین بلوچ منءَ دز کپت اشانی تہا یکے بزگ نوک ملکءَ رؤگءَ ات ءُ بزگ پریشان ءَ ھم من تسلہ دات گم مکن من وت ترا براں لوگءَ ءُ گاڑی ے گشاں ترا ھمودا رؤگی انت ھمودا سر کنت بزگ گَل بوتءُ وتئی کراچیءِ سیاداں زاہ پہ زاہ کنگءَ ات اسپیکران توار اتک کراچیءِ جہاز تیار انت مساپر یک یک آیان کن ات ما سپر بندات کت مے پاسپورٹ چارگ بوتاں دیم پہ جہازءَ دیم دئیگ بوت من شبیر راہ رواجی فون کت وتئی زار کم.کتاں ءُ دراہینت منی گُڈی فون انت دُوا بکن جنید جمشیدءِ وڑا مارا اللہ وتی مال مہ کنت شبیر کندگءَ ات ءُ من جازت کتءُ جہازءَ سر کپت اں من وتی جاہ در گپتءُ نشتاں منی کشءَ پشک ءُ شلواری ے نشت من آ سک اُورت چاری کُت من گشت بلکں پٹانے من ھم زیادہ اشیءِ جانءَ نہ کپتاں مارا ائیرفون دئیگ بوت من تامرے در گپتءُ ھمشیءَ گلاہیش بوتاں جہاز رن وےءَ بال کنگءَ دلمانگ ات گیشتر مردم درود بسم اللہ وانگءَ اتاں منی کشءِ مردکوءَ چم بند کتاں ءُ بلاہیں آیاتےءِ وانگءَ لگ ات ءُ من وتی تامرءَ گوں مشگول اتاں جہازءَ بال کت سجیں مردم گَلءَ بال اتاں کہ ملکءَ روگءَ اتاں یک شررنگیں جنکے اتک پیرا شوٹ گون ات گُنگانی ھسابءَ مارا سرپد کنگا اَت سہتےءَ پد دو دگے جنک اتک ٹرولی ے گوں ورگ ءَ اتک مارا سندویچ ءُ جوس پیپسی دئیگ بنا بوت من تلب کت منءَ بئیرے بیار بدےءُ یک پارسل گلاسے جنکءَ گشت اوکے سر جنک راہ گپت منی کشءِ نشتگیں ہمے مردکو منءَ ھراب چارگءَ اَت من تامرءَ گوں وتا مشگول کت منی بئیر اتک ءُ من پچ کتءُ گلاسءَ مان ریتک یک گُٹّے وارت مردکو ءَ دراہینت بیٹا آپ مسلمان نہیں ھو … من گشت بلئے پدا مردکوءَ دراہینت تو جہازءَ سوارءِ اگاں ھدا مکنت اے جہاز بہ کپیت گڑا نشہءِ تہا تئی آکرت چون بیت باز گپءَ رند من مسکراءَ دراہینت گندے سگریٹے بوتیں انگت وشتر اَت آہیءِ دیم شُنز تر اِت آہیءَ وتی دماگ گوات داتاں دیم آنگو کُت جہازءِ لوڈ اسپیکراں آواز اتک کراچی نزیک انت منی کشءِ مردکوءَ میپ اسکرین پچ کت ءُ کراچیءِ نکشہءَ چارگءَ اَت زالبول انگت لبجگءَ اَت شمے منتوار کہ شما مئے جہازءَ سپر کتگ ءُ سلامتی سر بوتگ ئے جہاز جہلءَ ایر اتکءُ مہلوک پورا ھشرءِ میدانءَ رستگ اَت کوکار سلواتءَ تو بہ تچ من تچاں من وتی بیگ بڈّءَ کتءُ ہمے مساپرانی رندءَ گون اتاں ڈنءَ سر بوتاں کراچیءِ بدیں بوُہ منی پونزءَ سر بوت اجبین بوہے پیداگ ات ہمے مردکو پدا منی ہمراہیءَ پیداگ ات من دل ڈڈ کت ءُ جست کت واجہ تو کُجئیگ ئے چوناہا آہیءَ دراہینت من کولواہءِ من اجکہ بوتاں اشیءَ پرچا جہازءِ تہا منی گومءَ اردو گپ کتگ گوں ہئیر من جیڑگءَ اتاں آ سرءَ درد دئیگءَ ات ملک سک وش انت ملکءَ دیمروی کتگ منی ششمی رند انت من پیداگاں ملکءَ وتی ملک وتی مٹ وت انت کراچی امن انت باز پُوتاری کنگا اَت من گام سُست کتاں آ منءَ چے جِستءُ شت من کراچیءِ امگریشنءُ کاونٹرءَ سر بوتاں درست سپ پہ سپ لین اتاں من ھمدا لین ے گپت گوں وتئی باری ئے ودار ءَ کنگا اتاں
روان انت